|  |  |
| --- | --- |
| Εικόνα που περιέχει κείμενο  Περιγραφή που δημιουργήθηκε αυτόματα**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΟΙΚΟΝΟΜΙΚΩΝ****ΕΙΔΙΚΗ ΥΠΗΡΕΣΙΑ ΣΥΝΤΟΝΙΣΜΟΥ** **ΤΑΜΕΙΟΥ ΑΝΑΚΑΜΨΗΣ**Πανεπιστημίου 25, 10564 Αθήνα | **Αθήνα, ΗΗ/ΜΜ/ΕΕ** |
|  |  |
|  |  |
| **Προς** **Ευρωπαϊκή Επιτροπή****Γενική Διεύθυνση Οικονομικών και Χρηματοδοτικών Υποθέσεων****Μονάδα R2****Γραφείο: CHAR 13/056****B-1049 Βρυξέλλες, Βέλγιο*****Υπόψη: Προϊσταμένου Μονάδας*** |  |

**Θέμα:** **ΤΑΑ\_Αίτημα πληρωμής Δόσης Δανείου**

Αγαπητέ κύριε/ Αγαπητή κυρία,

Αναφερόμαστε στον Κανονισμό (ΕΕ) 2021/241, ιδία δε στο Άρθρο 24 αυτού, και στη Δανειακή Σύμβαση με ημερομηνία [ΗΗ/ΜΜ/ΕΕ] μεταξύ της Ευρωπαϊκής Ένωσης, εκπροσωπούμενης από την Ευρωπαϊκή Επιτροπή (εφεξής «**Επιτροπή**»), και της Ελληνικής Δημοκρατίας. Οι όροι που προσδιορίζονται στη Δανειακή Σύμβαση έχουν την ίδια σημασία στην παρούσα.

Επιβεβαιώνουμε ότι τα σχετικά ορόσημα και στόχοι που αναφέρονται στην [πρώτη/δεύτερη/τρίτη/κ.λπ.] δόση για δανειακή στήριξη, όπως ορίζεται στο Τμήμα 2.2: Δανειακή Στήριξη του Παραρτήματος της από 13 Ιουλίου 2021 Εκτελεστικής Απόφασης του Συμβουλίου της Ευρωπαϊκής Ένωσης, για την έγκριση της αξιολόγησης του Σχεδίου Ανάκαμψης και Ανθεκτικότητας για την Ελλάδα (ST 10152/21, ST 10152/21 ADD 1) έχει εκπληρωθεί ικανοποιητικά και δια του παρόντος ζητούμε την εκταμίευση ποσού ύψους [ένα μέγιστο του ποσού που ορίζεται στην Εκτελεστική Απόφαση του Συμβουλίου] Ευρώ.

Έχουμε αναρτήσει τη δέουσα αιτιολόγηση για το παρόν αίτημα πληρωμής στο σχετικό εργαλείο διαχείρισης πληροφοριών, όπως παρέχεται από την Επιτροπή. Επιπλέον, έχουμε δηλώσει τις συνολικές σωρευτικές δαπάνες που εκταμιεύθηκαν έως εκείνη τη στιγμή για την εφαρμογή κάθε μεταρρύθμισης και επένδυσης του Εθνικού Σχεδίου Ανάκαμψης και Ανθεκτικότητας που είχαν λάβει θετική κλιματική σήμανση σύμφωνα με τη μεθοδολογία του Κανονισμού (ΕΕ) 2021/241, ως συμβάλλουσες στην επίτευξη των στόχων για την κλιματική αλλαγή. [Επιβεβαιώνουμε ότι οι δράσεις που σχετίζονται με ορόσημα και τους στόχους που έχουν προηγουμένως εκπληρωθεί ικανοποιητικά δεν έχουν αναστραφεί.][[1]](#footnote-1)

Δεόντως υπογεγραμμένη Διαχειριστική Δήλωση και σύνοψη των ελέγχων που διενεργήθηκαν επισυνάπτονται στην παρούσα επιστολή.

1. Δια της παρούσης ζητούμε αμετάκλητα όπως οι Δόσεις Δανείου εκταμιευθούν υπό και σύμφωνα με τη Δανειακή Σύμβαση υπό τους ακόλουθους όρους:

1. Συνολικό ποσό κεφάλαιο της Δόσης Δανείου: έως το ποσό των [•ένα μέγιστο ποσό όπως ορίζεται στην Εκτελεστική Απόφαση του Συμβουλίου] Ευρώ.
2. Ζητούμε Κόστος Χρηματοδότησης, Κόστος Διαχείρισης Ρευστότητας και Κόστος Υπηρεσιών για τη Δόση Δανείου βάσει της Μεθοδολογίας Κατανομής Κόστους.
3. Η Ημερομηνία Ληκτότητας της Δόσης Δανείου θα είναι 30 έτη με αποσβεσμένη αποπληρωμή κεφαλαίου εκκινώντας μετά από περίοδο χάριτος 10 ετών.
4. Η Δόση Δανείου θα καταβληθεί σε ένα ή περισσότερα Τμήματα.

2. Αναγνωρίζουμε και συμφωνούμε ότι η Εκταμίευση θα είναι σύμφωνη με και θα υπόκειται στα εξής:

1. στην ανά πάσα στιγμή ικανοποίηση της Επιτροπής για το ότι τα αντίστοιχα κεφάλαια είναι διαθέσιμα σε αυτήν από αντισυμβαλλόμενους στις διεθνείς κεφαλαιαγορές με όρους και προϋποθέσεις που είναι αποδεκτοί από αυτήν,
2. στη λήψη από την Επιτροπή, μέσω Χρηματοδοτικών Μέσων, των κονδυλίων που ζητούνται στο παρόν Αίτημα Πληρωμής. Αναλαμβάνουμε αμετάκλητα να καταβάλουμε οποιεσδήποτε αμοιβές, έξοδα και δαπάνες, συμπεριλαμβανομένων, κατά περίπτωση, των εξόδων διακοπής και του κόστους διακράτησης, που υπολογίζονται σύμφωνα με τη Μεθοδολογία Κατανομής Κόστους.
3. την έκδοση από την Επιτροπή, εν ευθέτω χρόνω, μιας Γνωστοποίησης Επιβεβαίωσης.

3. Επιβεβαιώνουμε ότι:

1. Η λίστα των εξουσιοδοτημένων υπογραφόντων που εστάλη για λογαριασμό του Κράτους Μέλους από τον Υπουργό Οικονομικών στις [ημερομηνία] παραμένει έγκυρη και σε ισχύ.
2. Δεν έχει λάβει χώρα κανένα γεγονός που θα καθιστούσε εσφαλμένη οποιαδήποτε δήλωση περιέχεται στη Νομική Γνωμοδότηση που εκδόθηκε στις [ημερομηνία].
3. Δεν προέκυψε κανένα Γεγονός Αθέτησης Υποχρεώσεων.

[Υπογραφή]

**Συνημμένα**

* Παράρτημα 1: Διαχειριστική Δήλωση
* Παράρτημα 2: Σύνοψη Ελέγχων

**Κοινοποίηση**

* Ευρωπαϊκή Κεντρική Τράπεζα



1. Για την υποβολή του 1ου αιτήματος πληρωμής, η εν λόγω πρόταση δεν αναφέρεται. [↑](#footnote-ref-1)